pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีห่วงกิจกรรมทางน้ำ เตือนประชาชนที่จะมีการรวมกลุ่ม พบปะ บนเรือ หรือริมฝั่งน้ำ ต้องมีสติและระมัดระวังตนเองตลอดเวลา
วันพฤหัสบดีที่ 3 มีนาคม 2565
โฆษกรัฐบาลเผย นายกรัฐมนตรีห่วงกิจกรรมทางน้ํา  เตือนประชาชนที่จะมีการรวมกลุ่ม พบปะ บนเรือ หรือริมฝั่งน้ํา ต้องมีสติและระมัดระวังตนเองตลอดเวลา
โฆษกรัฐบาลเผย นายกรัฐมนตรีห่วงกิจกรรมทางน้ํา  เตือนประชาชนที่จะมีการรวมกลุ่ม พบปะ บนเรือ หรือริมฝั่งน้ํา ต้องมีสติและระมัดระวังตนเองตลอดเวลา  พร้อมสั่งการให้พนักงานสอบสวน เร่งรัดคดีการเสียชีวิต “แตงโม”  เพื่อตอบข้อสงสัยของสังคมให้กระจ่าง
วันนี้ (3 มี.ค.65) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยมายังพี่น้องประชาชน ซึ่งในระยะหลังๆ มักมีกิจกรรมทางน้ําหลายอย่าง เช่น เรือสปีดโบ๊ท เจ็ทสกี รวมทั้งการรวมกลุ่มพบปะสังสรรค์ล่องเรือหรือการรับประทานร่วมกันบนเรือ ซึ่งต้องมีสติ เพิ่มความระมัดระวังตนเองอยู่ตลอดเวลา รวมทั้งจะต้องตรวจสอบว่ามีอุปกรณ์ช่วยชีวิตประจําเรือ อาทิ เสื้อชูชีพ เพื่อป้องกันมิให้การเกิดเหตุร้ายโดยไม่คาดคิด
ทั้งนี้ นายกรัฐมนตรียังได้กําชับเจ้าหน้าที่ตํารวจ พนักงานสอบสวน เร่งรัดคดีการเสียชีวิตของนางสาว นิดา พัชรวีระพงษ์ “แตงโม” ด้วยหลักฐานด้วยกระบวนการทางนิติวิทยาศาสตร์อย่างละเอียด เพื่อตอบข้อสงสัยของสังคม เชื่อว่าเจ้าหน้าที่ตํารวจทํางานอย่างเต็มที่ มีความโปร่งใส และจะตรวจสอบทุกประเด็นที่เป็นไปได้ เพื่อให้ความเป็นธรรมทุกฝ่าย นายกรัฐมนตรียังเตือนประชาชนให้ ติดตามข่าวอย่างมีสติ โดยทุกคนสามารถแสดงความเห็นได้ แต่ขอให้ใช้ถ้อยคําที่สุภาพไม่ใช้อารมณ์หรือความเห็นส่วนตัวในการวิจารณ์ เพื่อให้เกียรติแก่ผู้เสียชีวิตและไม่ให้เสียหายต่อการดําเนินคดีเพราะทุกอย่างต้องเป็นไปตามกฎหมายและหลักฐานทางวิทยาศาสตร์
--------------
รัฐบาลไทย-ข่าวทำเนียบรัฐบาล-“ชัยวุฒิ” ลุยช่วยผู้ป่วยโควิด ขอความร่วมมือ กสทช. ยกเว้นค่าบริการสายด่วนโควิด
วันจันทร์ที่ 19 กรกฎาคม 2564
“ชัยวุฒิ” ลุยช่วยผู้ป่วยโควิด ขอความร่วมมือ กสทช. ยกเว้นค่าบริการสายด่วนโควิด
“ชัยวุฒิ” ลุยช่วยผู้ป่วยโควิด ขอความร่วมมือ กสทช. ยกเว้นค่าบริการสายด่วนโควิด
“ชัยวุฒิ”รมว.ดีอีเอสลุยช่วยผู้ป่วยโควิดขอความร่วมมือกสทช.ยกเว้นค่าบริการเลขหมาย4หลักของ8เบอร์สายด่วนรวมถึงเลขหมายที่เกี่ยวข้องและค่าส่งเอสเอ็มเอสสําหรับบริหารจัดการผู้ป่วยติดเชื้อที่ต้องกักตัวที่บ้าน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(19ก.ค. 64)ตนได้ส่งจดหมายขอความอนุเคราะห์ไปยังสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)ในการพิจารณายกเว้นค่าบริการสําหรับการใช้บริการเลขหมายแบบสั้น4หลักซึ่งเป็นเบอร์โทรสายด่วนขอคําปรึกษาและประสานขอเตียงสําหรับประชาชนกรณีติดเชื้อโควิด-19ตลอดจนเลขหมายอื่นที่เกี่ยวข้องรวมทั้งค่าบริการข้อความสั้นสําหรับระบบบริหารจัดการผู้ป่วยติดเชื้อติดเชื้อโควิดที่ต้องกักตัวที่บ้าน
ปัจจุบันมีการจัดสรรสายด่วนของหน่วยงานรัฐเพื่อรองรับการให้บริการข้อมูลตรวจสอบสิทธิประโยชน์ให้คําปรึกษาแนะนําและประสานงานกับเจ้าหน้าที่เช่นการขอรับคําปรึกษาในการปฏิบัติตนการหาเตียงหรือการเตรียมความพร้อมเมื่อพบว่าติดเชื้อการให้บริการได้แก่เลขหมาย1330, 1323, 1422, 1442, 1646, 1668, 1669และ1506เป็นต้น
“ผมได้ระบุเหตุผลการขอความอนุเคราะห์กับกสทช.ไปแล้วว่าด้วยสถานการณ์การแพร่ระบาดโควิด-19ในปัจจุบันได้ทวีความรุนแรงและมีแนวโน้มที่จะระบาดอย่างรวดเร็วและเป็นวงกว้างมากขึ้นส่งผลกระทบต่อสุขภาพอนามัยและความปลอดภัยในชีวิตของประชาชนในการนี้เพื่อให้การดูแลป้องกันแจ้งเตือนและให้ความช่วยเหลือประชาชนจึงมีความฉุกเฉินและเร่งด่วนในการจัดให้มีช่องทางเลขหมายด่วนเพื่อให้บริการข้อมูลและประสานขอความช่วยเหลือตามข้างต้นโดยหวังว่ากสทช.จะเห็นถึงความเดือดร้อนและยินดีช่วยเหลือประชาชนอย่างเร่วด่วนเพื่อผ่านพ้นภาวะความลําบากนี้”นายชัยวุฒิกล่าว
ทั้งนี้ที่ผ่านมารัฐบาลมีนโยบายให้จัดทําระบบบริหารจัดการผู้ป่วยติดเชื้อโควิด-19ที่ต้องกักตัวที่บ้าน(Home Isolation)โดยมอบหมายให้บริษัทโทรคมนาคมแห่งชาติจํากัด(มหาชน)หรือNTเป็นผู้ดําเนินการในเรื่องSMS Gatewayสําหรับส่งOTPไปยังผู้ป่วยเพื่อใช้สําหรับการยืนยันตัวตนบนระบบออนไลน์และเพื่อให้แพทย์สามารถติดต่อกับผู้ป่วยได้โดยสะดวกและไม่ผิดคน
“เนื่องจากกสทช.เป็นหน่วยงานกํากับดูแลบริษัทผู้ให้บริการมือถืออยู่แล้วเราจึงอยากขอความร่วมมือให้กสทช.ประสานขอความอนุเคราะห์ไปยังโอเปอเรเตอร์ทุกรายให้ประชาชนเข้าถึงเบอร์ติดต่อเหล่านี้โดยไม่คิดค่าใช้จ่ายเพื่อแบ่งเบาภาระประชาชนและเป็นการร่วมมือร่วมใจกันช่วยให้ประเทศไทยผ่านวิกฤติในช่วงสถานการณ์แพร่ระบาดโควิด-19”นายชัยวุฒิกล่าว
***********
รัฐบาลไทย-ข่าวทำเนียบรัฐบาล-การรถไฟแห่งประเทศไทย ชี้แจงกรณีขบวนรถโดยสารทางไกลวิ่งเข้า - ออกสถานีกลางบางซื่อ
วันพฤหัสบดีที่ 9 ธันวาคม 2564
การรถไฟแห่งประเทศไทย ชี้แจงกรณีขบวนรถโดยสารทางไกลวิ่งเข้า - ออกสถานีกลางบางซื่อ
ยืนยันรถไฟมีวิธีปฏิบัติชัดเจนในการดูแลรักษาความสะอาดของการใช้ห้องสุขา พร้อมดูแลอย่างเรียบร้อย ไม่ส่งผลกระทบต่อสิ่งแวดล้อมหรือภาพที่ไม่สวยงาม
การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่มีผู้โพสต์ลงในสื่อสังคมออนไลน์ แสดงความเป็นห่วงกรณีขบวนรถโดยสารทางไกลที่ยังใช้ระบบส้วมเปิด หากมีผู้โดยสารใช้งานในช่วงเวลาที่ขบวนรถเข้าสู่สถานีกลางบางซื่อ อาจส่งผลกระทบต่อสิ่งแวดล้อมและเกิดภาพไม่สวยงามนั้น
เรื่องนี้ รฟท. ขอชี้แจงว่ามีแผนดําเนินการและวิธีปฏิบัติในการดูแลรักษาความสะอาดของการใช้ห้องสุขา โดยขั้นตอนในการปรับปรุงประกอบด้วย
1. รฟท. มีตู้โดยสารที่เป็นระบบส้วมปิดให้บริการในปัจจุบัน จํานวน 134 คัน ซึ่งไม่ก่อให้เกิดข้อกังวลในประเด็นของผลกระทบต่อสิ่งแวดล้อมหรือภาพที่ไม่สวยงาม
2. สําหรับระบบส้วมเปิดนั้น การรถไฟฯ มีแผนงานซึ่งอยู่ระหว่างการดําเนินการปรับปรุงห้องสุขาของตู้โดยสารให้เป็นแบบปิด แบ่งออกเป็นตู้โดยสารปรับอากาศ จํานวน 88 คัน ตู้พัดลม 62 คัน รวมทั้งสิ้น 150 คัน ซึ่งจะดําเนินการปรับปรุงเรียบร้อยและสามารถทยอยออกให้บริการแก่ผู้โดยสารได้ในช่วงเดือนมกราคม 2565
นอกจากนี้ การรถไฟฯ มีแนวทางและขั้นตอนปฏิบัติดูแลความเป็นระเบียบเรียบร้อยในการใช้ห้องสุขา โดยได้ออกประกาศของดและขอความร่วมมือจากผู้โดยสารในเรื่องการใช้ห้องสุขา ตลอดจนออกระเบียบวิธีปฏิบัติสําหรับพนักงานขบวนรถไว้อย่างชัดเจน โดยในช่วงระยะก่อนที่จะเข้าบริเวณที่กําหนดก่อนเข้าสถานีกลางบางซื่อ การรถไฟฯ จะประกาศและขอความร่วมมือในการงดใช้ห้องน้ํา
ทั้งนี้ ตามคําสั่งของ รฟท. ส่วนหนึ่งนั้น ได้กําหนดวิธีปฏิบัติขณะขบวนรถเข้าในเขตพื้นที่ของสถานีกลางบางซื่อ ซึ่งนอกจากกําหนดให้พนักงานขบวนรถคอยอํานวยความสะดวกให้กับผู้โดยสารระหว่างการขึ้นและลงจากขบวนรถเป็นที่เรียบร้อยแล้ว ยังกําหนดให้พนักงานฯ แจ้งข้อปฏิบัติแก่ผู้โดยสารและข้อห้ามต่าง ๆ อาทิ
- ห้ามเปิดประตูและใช้บริเวณบันไดขึ้นลงของขบวนรถเป็นที่โดยสาร
- ห้ามทิ้งขยะมูลฝอย เศษอาหาร และสิ่งของต่างๆ
- ห้ามยื่นอวัยวะส่วนต่าง ๆ ของร่างกายออกไปนอกตัวรถ
- ห้ามใช้ห้องน้ํา ห้องสุขา ขณะขบวนรถจอดอยู่ในพื้นที่ของทุกสถานี (ซึ่งเป็นกฎระเบียบของการรถไฟฯ ที่ใช้มาโดยตลอดกับทุกสถานีทั่วประเทศ) หรือขณะขบวนเข้าทําการสูบถ่ายสิ่งปฏิกูล เติมน้ํามันเชื้อเพลิง และเข้าเทียบที่โรงซ่อมรถโดยสารทางไกล รวมถึงบริเวณระยะที่กําหนดไว้ก่อนที่จะมีการเข้าสถานีกลางบางซื่อ อย่างไรก็ดีทางเจ้าหน้าที่จะมีการประกาศบนขบวนรถเมื่อใกล้ถึงจุดที่กําหนดไว้
ส่วนประเด็นในเรื่องการปล่อยควันภายในพื้นที่ชั้น 2 ของสถานีกลางบางซื่อ ซึ่งเป็นชานชาลารถไฟนั้น รฟท. ได้มีการออกแบบและติดตั้งเครื่องดูดควันไว้ตั้งแต่ต้นแล้ว เพื่อช่วยให้การระบายควันเป็นไปอย่างมีประสิทธิภาพ ซึ่งจะไม่ก่อให้เกิดปัญหาในเรื่องของควันแต่อย่างใด
ทั้งนี้ รฟท. ขอขอบคุณทุกความห่วงใยและข้อเสนอแนะที่มีต่อการให้บริการ ซึ่งรฟท. ได้พยายามดูแลมาตรฐานและความเป็นระเบียบเรียบร้อยต่างๆของสถานีกลางบางซื่อ โดยนอกเหนือจากการให้บริการแก่พี่น้องประชาชน ยังได้ดําเนินการในหลาย ๆ เรื่องเพิ่มเติม ทั้งด้านการรักษาความสะอาด รวมถึงการดูแลสิ่งแวดล้อมภายในอาคารและบริเวณโดยรอบมาอย่างต่อเนื่อง เพื่อสนับสนุนให้สถานีกลางบางซื่อ กลายเป็นจุดเชื่อมต่อการเดินทางที่ทันสมัยและเป็นศูนย์กลางการคมนาคมที่สําคัญของประเทศและภูมิภาคอาเซียน
รัฐบาลไทย-ข่าวทำเนียบรัฐบาล-บขส. วอนหยุดโพสต์ หยุดแชร์ข่าว “บขส. หยุดวิ่งรถ ทุกเส้นทางทั่วประเทศ”
วันจันทร์ที่ 10 มกราคม 2565
บขส. วอนหยุดโพสต์ หยุดแชร์ข่าว “บขส. หยุดวิ่งรถ ทุกเส้นทางทั่วประเทศ”
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่สื่อออนไลน์บางแห่งยังมีการแชร์ข่าว “ประกาศ บขส. หยุดวิ่งรถทุกเส้นทางทั่วประเทศ เริ่มพรุ่งนี้” บขส. ขอความร่วมมือหยุดแชร์ข่าวดังกล่าว เนื่องจากสร้างความสับสนและอาจก่อให้เกิดความเข้าใจผิดให้แก่ประชาชนผู้ใช้บริการ
ทั้งนี้ขอให้ประชาชนติดตามข่าวสารของ บขส. ผ่านช่องทางของ บขส. โดยตรงอาทิ เว็บไซต์ www.transport.co.th Facebook Fanpage: บขส. หรือสอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง
อย่างไรก็ดี บขส. อยู่ระหว่างรวบรวมหลักฐาน เพื่อดําเนินคดีกับผู้ที่นําชื่อ บขส. ไปใช้ในทางที่เสียหาย และใช้เรียกร้องความสนใจ เพื่อสร้างความเข้าใจผิดและสร้างความสับสนให้แก่ประชาชนที่ใช้บริการรถโดยสารสาธารณะในวงกว้าง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยบุคลากรทางการแพทย์ กำชับดูแลระมัดระวังป้องกันตนเองให้ปลอดภัยจากโควิด-19 ระหว่างปฏิบัติหน้าที่ สธ. เชิญชวน ประชาชนเร่งเข้ารับการฉีดวัคซีนให้ครบตามเกณฑ์
วันพฤหัสบดีที่ 17 กุมภาพันธ์ 2565
โฆษกรัฐบาลเผย นายกฯ ห่วงใยบุคลากรทางการแพทย์ กําชับดูแลระมัดระวังป้องกันตนเองให้ปลอดภัยจากโควิด-19 ระหว่างปฏิบัติหน้าที่  สธ. เชิญชวน ประชาชนเร่งเข้ารับการฉีดวัคซีนให้ครบตามเกณฑ์
โฆษกรัฐบาลเผย นายกฯ ห่วงใยบุคลากรทางการแพทย์ กําชับดูแลระมัดระวังป้องกันตนเองให้ปลอดภัยจากโควิด-19 ระหว่างปฏิบัติหน้าที่  สธ. เชิญชวน ประชาชนเร่งเข้ารับการฉีดวัคซีนให้ครบตามเกณฑ์และวัคซีนเข็มกระตุ้น
วันที่ 17 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยบุคลากรทางการแพทย์หลังพบเมื่อวันที่ 16 กุมภาพันธ์ที่ผ่านมามีจํานวนบุคลากรทางการแพทย์ติดโควิด-19 ถึง 156 คน สูงที่สุดตั้งแต่มีการระบาดมา จึงขอให้บุคลาการทางการแพทย์ดูแลสุขภาพให้แข็งแรง ระมัดระวังป้องกันตนเองให้ดีระหว่างปฏิบัติหน้าที่ ขอให้ตระหนักตลอดเวลาว่า แพทย์และบุคลการด้านสาธารณสุข เป็นผู้ที่มีความสําคัญอย่างยิ่งต่อความเข้มแข็งของระบบสาธารณสุขไทยและดูแลรักษาประชาชน นอกจากนี้ ยังฝากเชิญชวนประชาชนเร่งเข้ารับบริการฉีดวัคซีนให้ครอบตามเกณฑ์ก่อนรีบเข้ารับการฉีดวัคซีนกระตุ้นเข็มที่ 3 และ 4 เพื่อให้มีภูมิคุ้มกันต่อการติดเชื้อโควิดและสามารถลดอาการรุนแรงและการเสียชีวิตได้
โฆษกประจําสํานักนายกรัฐมนตรี ยังกล่าวว่า นายกรัฐมนตรี ได้กําชับกระทรวงสาธารณสุขและทุกหน่วยงานที่เกี่ยวข้องติดตามสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทั้งในประเทศและต่างประเทศอย่างใกล้ชิดเนื่องจากตัวเลขผู้ติดเชื้อในประเทศเพิ่มสูงขึ้นอีกรอบโดยเฉพาะการแพร่ระบาดในกลุ่มชุมชนและโรงเรียน ย้ําให้ปฏิบัติตามมาตรการด้านสาธารณสุขในการป้องกันการติดเชื้อโควิด-19ขั้นสูงสุด การเว้นระยะห่าง ใส่หน้ากากอนามัยตลอดเวลา การฉีดวัคซีนเด็กนักเรียนทุกวัย และการฉีดวัคซีนให้ครอบคลุมได้มากที่สุด จึงมีความสําคัญ จะช่วยสร้างภูมิคุ้มกันหมู่ ลดความเสี่ยงของการแพร่ระบาดลงได้ด้วย นายกรัฐมนตรียังย้ําให้ติดตามกระแสข่าวการพบผู้ป่วยโควิด-19 สายพันธุ์ผสมระหว่างเดลตาและโอมิครอน หรือ ‘เดลตาครอน’ รายแรกของโลกที่อังกฤษ แม้ยังไม่ทราบความรุนแรงจะมากกว่าเดิมหรือไม่แต่ก็ต้องติดตามอย่างต่อเนื่องใกล้ชิด เพื่อเตรียมความพร้อมให้ทันกับสถานการณ์ที่จะเกิดขึ้น โดยเชื่อมั่นระบบและมาตรการด้านสาธารณสุขของไทยมีประสิทธิภาพและมีความเข้มแข็งสามารถรับมือกับการแพร่ระบาดได้
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (17 กุมภาพันธ์ 2565) พบผู้ติดเชื้อเพิ่ม 17,349 ราย จําแนกเป็น ผู้ป่วยจากในประเทศ 17,104 ราย ผู้ป่วยมาจากต่างประเทศ 245 ราย รวมผู้ป่วยสะสม 432,976 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 11,561 ราย รวมหายป่วยสะสม 321,318 ราย (ตั้งแต่ 1 มกราคม 2565) โดยมีผู้ป่วยกําลังรักษา 144,061 ราย และเสียชีวิต 22 ราย ขณะที่ล่าสุดการได้รับวัคซีนสะสมของประเทศไทย (28 ก.พ. 2564 - 16 ก.พ. 2565) รวม 120,771,687 โดส ใน 77 จังหวัด โดยแบ่งผู้ได้รับวัคซีน ดังนี้ จํานวนผู้ได้รับวัคซีน เข็มที่ 1 สะสม : 52,909,389 ราย จํานวนผู้ได้รับวัคซีน เข็มที่ 2 สะสม : 49,314,385 ราย จํานวนผู้ได้รับวัคซีน เข็มที่ 3 สะสม : 17,100,586 ราย แล จํานวนผู้ได้รับวัคซีน เข็มที่ 4 สะสม 1,387,327 ราย
---------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ ย้ำชัด ดำเนินการอย่างเข้มงวดกับเนื้อหาลามกบนโลกออนไลน์
วันจันทร์ที่ 18 กรกฎาคม 2565
กระทรวงดิจิทัลฯ ย้ําชัด ดําเนินการอย่างเข้มงวดกับเนื้อหาลามกบนโลกออนไลน์
กระทรวงดิจิทัลฯ ย้ําชัด ดําเนินการอย่างเข้มงวดกับเนื้อหาลามกบนโลกออนไลน์
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า กระทรวงดิจิทัลฯ รับข้อสั่งการของพล.อ.ประยุทธ์ จันทร์โอชา นายกรัฐมนตรี ซึ่งมีความห่วงใยต่อเด็กและเยาวชน กรณีที่ปรากฏเป็นข่าวว่าในขณะนี้มีการจําหน่ายสื่อลามกอนาจารผ่านแพลตฟอร์มออนไลน์กันอย่างแพร่หลาย
โดยกระทรวงดิจิทัลฯ ได้มีการติดตามความเคลื่อนไหวบนโลกออนไลน์มาโดยตลอด และได้ดําเนินมาตรการในการป้องกันด้วยการสร้างการตระหนักรู้ในการใช้สื่อออนไลน์อย่างสร้างสรรค์ ชี้ให้เห็นถึงอันตรายและผลกระทบที่จะเกิดขึ้นเมื่อเข้าไปยุ่งเกี่ยวกับเนื้อหาที่ไม่เหมาะสมและวิธีการในการรับมือแต่ละสถานการณ์
รวมทั้งจัดให้มีหน่วยงานรับแจ้งเบาะแสและให้คําปรึกษาเมื่อประชาชนพบเนื้อหาที่ไม่เหมาะสมบนโลกออนไลน์ ควบคู่ไปกับเข้มงวดในการปราบปรามด้วยการบังคับใช้กฎหมายอย่างเคร่งครัด ภายใต้หลักสิทธิเสรีภาพในการเข้าถึงสื่อบนโลกออนไลน์
ทั้งนี้ ตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม เมื่อตรวจพบเนื้อหาที่ไม่เหมาะสมในลักษณะอันลามกอนาจาร กระทรวงดิจิทัลฯ สามารถยื่นคําร้องต่อศาลฯ เพื่อให้มีคําสั่งระงับการเผยแพร่ หรือ ลบข้อมูลออกจากระบบฯ ได้ และผู้นําเข้าหรือส่งต่อยังต้องได้รับโทษตามกฎหมายด้วย ซึ่งมีโทษจําคุกไม่เกิน 5 ปี หรือปรับไม่เกิน 1 แสนบาท หรือทั้งจําทั้งปรับ
“ทุกคนสามารถร่วมกันดูแลสังคมได้ เมื่อพบเนื้อหาที่เห็นว่าไม่เหมาะสม โดยเฉพาะสื่อลามก อนาจาร ยาเสพติด หรือ เนื้อหาที่มีความรุนแรง สามารถแจ้งผู้ให้บริการแพลตฟอร์ม ผ่านช่องทางที่ผู้ให้บริการจัดเตรียมไว้ได้ทันที เพื่อที่ผู้ให้บริการจะได้ลบเนื้อหานั้นออกจากระบบได้ เนื่องจากส่วนใหญ่แล้วเนื้อหาเหล่านี้จะผิดต่อมาตรฐานการให้บริการของแพลตฟอร์มอยู่แล้ว” นางสาวนพวรรณ กล่าว
สําหรับประชาชนเมื่อพบเนื้อหาที่ไม่เหมาะสม สามารถแจ้งได้ที่ สายด่วน 1212 หรือ เฟซบุ๊กเพจ อาสา จับตา ออนไลน์ หรือ m.me/DESmonitor ได้ตลอด 24 ชั่วโมง
**************************
รัฐบาลไทย-ข่าวทำเนียบรัฐบาล-“อนุทิน” รับฟังข้อเสนอล็อกดาวน์ กทม. ส่วนการเปิดประเทศต้องประเมินอีกครั้งใน 120 วันข้างหน้า
วันพฤหัสบดีที่ 24 มิถุนายน 2564
“อนุทิน” รับฟังข้อเสนอล็อกดาวน์ กทม. ส่วนการเปิดประเทศต้องประเมินอีกครั้งใน 120 วันข้างหน้า
รองนายกรัฐมนตรีและรัฐมนตรีว่าการกระทรวงสาธารณสุข รับฟังข้อเสนอล็อกดาวน์ กทม. เล็งเจรจา เมืองทองธานีขอใช้สถานที่ทํา รพ.บุษราคัมต่ออีก 2-3 เดือน ยันระบบสาธารณสุขไม่ล่ม ยังมีทรัพยากรทั่วประเทศระดมมาช่วยเหลือพื้นที่ระบาดได้
รองนายกรัฐมนตรีและรัฐมนตรีว่าการกระทรวงสาธารณสุข รับฟังข้อเสนอล็อกดาวน์ กทม. เล็งเจรจา เมืองทองธานีขอใช้สถานที่ทํา รพ.บุษราคัมต่ออีก 2-3 เดือน ยันระบบสาธารณสุขไม่ล่ม ยังมีทรัพยากรทั่วประเทศระดมมาช่วยเหลือพื้นที่ระบาดได้ ส่วนเปิดประเทศยังต้องมีการประเมินความพร้อมใน 120 วันข้างหน้า
วันนี้ (24 มิถุนายน 2564) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า พร้อมรับฟังข้อเสนอจากอาจารย์แพทย์ถึงมาตรการล็อกดาวน์ กทม. เพื่อควบคุมโรคโควิด 19 ซึ่งจะมีคณะกรรมการและ ศบค.พิจารณาในทุกมิติ เพื่อใช้มาตรการให้เหมาะสมกับสถานการณ์ โดยวานนี้ (23 มิถุนายน 2564) ได้หารือกับผู้ว่าราชการกรุงเทพมหานครว่า พร้อมสนับสนุนทุกเรื่องในการควบคุมโรค ดูแลผู้ป่วยโควิด 19 เช่นที่โรงพยาบาลบุษราคัมรองรับผู้ป่วยอาการสีเหลือง ถือว่าช่วยแบ่งเบาพื้นที่ กทม.ได้อย่างมาก จะสิ้นสุดสัญญาการเช่าสถานที่ ได้รายงานนายกรัฐมนตรีเพื่อหาสถานที่ภาคส่วนราชการต่างๆ ที่มีความเหมาะสมในการทําเป็นโรงพยาบาล ซึ่งนอกจากมีพื้นที่กว้างขวางแล้ว ระบบต้องเหมาะสมด้วย เช่น สถานีกลางบางซื่อ แม้มีพื้นที่ใหญ่แต่ระบบแอร์เชื่อมโยงกันทั้งหมด ไม่สามารถตั้งเป็นโรงพยาบาลสนามได้อย่างไรก็ตาม จะหารือกับประธานเมืองทองธานี เพื่อขอใช้สถานที่ทําโรงพยาบาลบุษราคัมต่ออีก 2-3 เดือน
นายอนุทินกล่าวต่อว่า ขณะนี้การระบาดส่วนใหญ่อยู่ในพื้นที่ กทม. ปริมณฑล และอีก 2-3 จังหวัดการบริหารจัดการใช้ระบบเขตสุขภาพเข้ามาสนับสนุนช่วยเหลือกัน ระดมทรัพยากรต่างๆ เข้ามาช่วยดูแลได้จึงไม่อยากให้มองแค่เฉพาะบางจุด เพราะอาจคิดว่ามีความหนาแน่นและไม่เพียงพอ เมื่อมองทั้งระบบสาธารณสุขยังบริหารจัดการได้ ยืนยันว่าระบบสาธารณสุขไม่มีวันล่มสลาย ถ้าจําเป็นจริงๆ ก็ระดมกําลังทั้งประเทศเข้ามาได้เหมือนโรงพยาบาลบุษราคัมที่ได้เปิดให้บริการในขณะนี้ ตอนนี้เราพยายามแก้ปัญหาในพื้นที่ก่อน เพื่อไม่ให้ไปถึงจุดนั้น โดยระหว่างนี้ต้องพยายามลดจํานวนผู้ติดเชื้อลง และขอความร่วมมือผู้ว่าราชการจังหวัดควบคุมคลัสเตอร์ต่างๆ ด้วยมาตรการ Bubble and Seal ที่ต้องห้ามเข้าออกอย่างจริงจัง ควบคุมคนไม่ให้มีการเดินทาง และกระทรวงสาธารณสุขจะแยกผู้ป่วยเข้ารักษาตามอาการ
“ส่วนเรื่องการเปิดประเทศเป็นเรื่องอีก 120 วันข้างหน้า ระหว่างนี้ต้องเตรียมความพร้อมทุกอย่าง เมื่อมีความพร้อมแล้ว จะมีการประชุมหารือกันอีกครั้ง เพื่อนําเสนอทั้งด้านสาธารณสุข ความมั่นคง เศรษฐกิจ และการท่องเที่ยว หากพิจารณาแล้วยังเปิดไม่ได้ก็คือเปิดไม่ได้ ไม่ใช่ยังไม่ทําอะไรแล้วบอกอย่าไปเปิด ต้องรอไปประเมินสถานการณ์อีกครั้ง” นายอนุทินกล่าว
********************************** 24 มิถุนายน 2564
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 4 ธันวาคม 2564​ พบพนักงานติดเชื้อไวรัส COVID-19 จำนวน​ 2 ราย
วันเสาร์ที่ 4 ธันวาคม 2564
ประกาศ ขสมก. ประจําวันที่ 4 ธันวาคม 2564​ พบพนักงานติดเชื้อไวรัส COVID-19 จํานวน​ 2 ราย
ประกาศ ขสมก. ประจําวันที่ 4 ธันวาคม 2564​ พบพนักงานติดเชื้อไวรัส COVID-19 จํานวน​ 2 ราย
1) นายท่าปล่อยรถโดยสารปรับอากาศ สาย 8 เพศชาย อายุ 53 ปี
2) พนักงานขับรถโดยสารธรรมดา สาย 1 เพศชาย อายุ 56 ปี
รัฐบาลไทย-ข่าวทำเนียบรัฐบาล-รองนายกฯ เป็นประธานในพิธีมอบตราสัญลักษณ์เมืองอัจฉริยะประเทศไทย หนุนดีอีเอส ขับเคลื่อนให้เกิดการพัฒนาเมืองอัจฉริยะ เน้นรูปแบบเมืองน่าอยู่ เมืองใหม่ทันสมัย ทั่วประเทศ
วันศุกร์ที่ 24 ธันวาคม 2564
รองนายกฯ เป็นประธานในพิธีมอบตราสัญลักษณ์เมืองอัจฉริยะประเทศไทย หนุนดีอีเอส ขับเคลื่อนให้เกิดการพัฒนาเมืองอัจฉริยะ เน้นรูปแบบเมืองน่าอยู่ เมืองใหม่ทันสมัย ทั่วประเทศ
รองนายกฯ เป็นประธานในพิธีมอบตราสัญลักษณ์เมืองอัจฉริยะประเทศไทย หนุนดีอีเอส ขับเคลื่อนให้เกิดการพัฒนาเมืองอัจฉริยะ เน้นรูปแบบเมืองน่าอยู่ เมืองใหม่ทันสมัย ทั่วประเทศ
เมื่อวันที่ 24 ธันวาคม 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ในฐานะประธานคณะอนุกรรมการขับเคลื่อนและบริหารโครงการเมืองอัจฉริยะ พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล หรือ ดีป้า ผู้แทนจากสํานักงานเมืองอัจฉริยะประเทศไทย และผู้เกี่ยวข้องร่วมในพิธีมอบตราสัญลักษณ์เมืองอัจฉริยะประเทศไทยแก่ผู้พัฒนาเมืองที่ได้รับการประกาศรับรองเป็นพื้นที่เมืองอัจฉริยะ (Smart City) โดยมีพลเอก ประวิตร วงษ์สุวรรณ รองนายกรัฐมนตรี เป็นประธานในพิธีฯ ณ อาคารภักดีบดินทร์ ทําเนียบรัฐบาล ซึ่งทั้งหมดปฏิบัติตามมาตรการป้องกันการแพร่ระบาดและการติดเชื้อไวรัสโคโรนา 2019 (โควิด-19) อย่างเคร่งครัด
ในการนี้ รองนายกฯ ได้มอบตราสัญลักษณ์เมืองอัจฉริยะประเทศไทยแก่ผู้พัฒนาเมืองที่ได้รับการประกาศรับรองเป็นพื้นที่เมืองอัจฉริยะ (Smart City) จํานวน 15 เมือง พร้อมมอบนโยบายการขับเคลื่อนเมืองอัจฉริยะ เพื่อยกระดับการบริหารจัดการเมือง สอดคล้องกับเป้าหมายในยุทธศาสตร์ชาติระยะ 20 ปีที่ต้องการให้เกิดการกระจายศูนย์กลางความเจริญทางเศรษฐกิจและสังคม ลดความเหลื่อมล้ําในทุกมิติ ด้าน ดีป้า พร้อมจับมือเจ้าของพื้นที่เดินหน้าขับเคลื่อนให้เกิดการพัฒนาเมืองอัจฉริยะ ทั้งในรูปแบบเมืองเดิมน่าอยู่ และเมืองใหม่ทันสมัย ทั่วประเทศต่อเนื่อง
************************
รัฐบาลไทย-ข่าวทำเนียบรัฐบาล-นายกฯ แสดงความเสียใจกรณีนักท่องเที่ยวต่างชาติเสียชีวิตที่ จ. ภูเก็ต กำชับเจ้าหน้าที่ตำรวจเร่งสืบสวนข้อเท็จจริง ย้ำให้เข้มงวดดูแลนักท่องเที่ยวมากยิ่งขึ้น ป้องกันไม่ให้เกิดเหตุซ้ำรอย
วันศุกร์ที่ 6 สิงหาคม 2564
นายกฯ แสดงความเสียใจกรณีนักท่องเที่ยวต่างชาติเสียชีวิตที่ จ. ภูเก็ต กําชับเจ้าหน้าที่ตํารวจเร่งสืบสวนข้อเท็จจริง ย้ําให้เข้มงวดดูแลนักท่องเที่ยวมากยิ่งขึ้น ป้องกันไม่ให้เกิดเหตุซ้ํารอย
นายกรัฐมนตรีแสดงความเสียใจกรณีนักท่องเที่ยวต่างชาติเสียชีวิตที่ จ. ภูเก็ต กําชับเจ้าหน้าที่ตํารวจเร่งสืบสวนข้อเท็จจริง ย้ําให้เข้มงวดดูแลนักท่องเที่ยวมากยิ่งขึ้น ป้องกันไม่ให้เกิดเหตุการณ์ซ้ํารอย
วันที่ 6 ส.ค.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี รับทราบกรณี Mrs. Nicole Sauvain-Weisskopf (นางนิโคล โซเวน ไวสคอป) สัญชาติสวิตเซอร์แลนด์ นักท่องเที่ยวในโครงการภูเก็ตแซนด์บ็อกซ์ (Phuket Sandbox) เสียชีวิตบริเวณธารน้ําตกโตนอ่าวยน ต.วิชิต อ.เมืองภูเก็ต จ.ภูเก็ต เมื่อวันที่ 5 ส.ค.ที่ผ่านมา และขอแสดงความเสียใจไปถึงครอบครัวผู้เสียชีวิตด้วย โดยขณะนี้ เจ้าหน้าที่ตํารวจทั้งจากส่วนกลางและในพี้นที่ เร่งสืบสวนข้อเท็จจริงแล้ว พร้อมทั้งสั่งให้รายงานกลับมาให้ทราบด้วย
ทั้งนี้ นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ ได้โทรศัพท์แสดงความเสียใจกับเอกอัครราชทูตสมาพันธรัฐสวิสประจําประเทศไทย ไปยังครอบครัวผู้เสียชีวิตด้วยตนเอง ซึ่งกระทรวงการต่างเทศจะประสานกับสถานเอกอัครราชทูตสมาพันธรัฐสวิสประจําประเทศไทย เพื่อรายงานความก้าวหน้าทางคดีอย่างต่อเนื่อง
“นายกรัฐมนตรีกําชับให้หน่วยงานที่เกี่ยวข้องเร่งดําเนินการสืบสวนและจับกุมผู้กระทําความผิดให้ได้โดยเร็ว พร้อมเน้นย้ําให้ทุกส่วนราชการเพิ่มความเข้มงวดดูแลนักท่องเที่ยวตามโครงการฯ ให้มากยิ่งขึ้น ขณะเดียวกันก็มอบหมายให้กระทรวงการต่างประเทศ และการท่องเที่ยวแห่งประเทศไทย(ททท.) เร่งประสานหน่วยงานต่าง ๆ เพื่อยกระดับมาตรการด้านสาธารณสุขและความปลอดภัยให้กับนักท่องเที่ยวทั้งคนไทยและชาวต่างชาติโดยเร็ว พร้อมขอให้คนไทยช่วยกันรักษาภาพลักษณ์ที่ดีให้กับประเทศไทย โดยเฉพาะภาพลักษณ์ด้านการท่องเที่ยวเพื่อกระตุ้นเศรษฐกิจเกิดรายได้ให้กับประเทศไทยต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-อย. ย้ำ! ให้ใช้ชุดตรวจโควิด-19 ที่ผ่านการอนุญาตแล้วเท่านั้น ป้องกันผลบวกลวงได้
วันจันทร์ที่ 8 พฤศจิกายน 2564
อย. ย้ํา! ให้ใช้ชุดตรวจโควิด-19 ที่ผ่านการอนุญาตแล้วเท่านั้น ป้องกันผลบวกลวงได้
....
สํานักงานคณะกรรมการอาหารและยา (อย.) ชี้แจง กรณีครูและนักเรียน จ.มุกดาหาร ตรวจหาเชื้อโควิด-19 ด้วยชุดตรวจ ATK แล้วปรากฏผลบวกลวงจํานวนมากนั้น
.
พบว่า เป็นชุดตรวจยี่ห้อ Dvot SARS-CoV-2 Antigen test Kit ซึ่งทางโรงเรียนได้รับบริจาคมา โดยชุดตรวจดังกล่าว เป็นชุดตรวจที่ไม่ได้รับอนุญาตจาก อย. และจากกรณีที่เกิดขึ้น ขอให้ทุกภาคส่วนต้องระมัดระวังในการนําชุดตรวจ ATK ไปตรวจคัดกรองการติดเชื้อโควิด-19 ให้บุคลากรในหน่วยงานของตนเอง
.
หากประชาชน/หน่วยงานประสงค์จะซื้อชุดตรวจ ควรตรวจสอบยี่ห้อที่ได้รับอนุญาตเสียก่อน โดยตรวจสอบได้ที่ คลิกhttps://www.fda.moph.go.th/sites/Medical/
.
กรณีที่มีเชื้อจํานวนไม่มาก หรืออยู่ในช่วงการติดเชื้อระยะแรก "ผลที่ได้อาจเป็นลบ" ดังนั้น หากมีประวัติที่มีความเสี่ยงสูง หรือใกล้ชิดกับผู้ติดเชื้อให้ตรวจซ้ําอีกครั้งในช่วง 3 - 5 วัน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลย้ำ สหประชาชาติไม่ได้ขีดเส้นไทยแก้ ม.112 เตือนประชาชนอย่าเชื่อข้อมูลเท็จ
วันอาทิตย์ที่ 28 พฤศจิกายน 2564
โฆษกรัฐบาลย้ํา สหประชาชาติไม่ได้ขีดเส้นไทยแก้ ม.112 เตือนประชาชนอย่าเชื่อข้อมูลเท็จ
โฆษกรัฐบาลย้ํา สหประชาชาติไม่ได้ขีดเส้นไทยแก้ ม.112 เตือนประชาชนอย่าเชื่อข้อมูลเท็จ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่มีคลิปวิดีโอในสื่อสังคมออนไลน์ เผยแพร่ “ข้อมูลเท็จ” สหประชาชาติให้ประเทศไทยแก้ไข ม.112 ว่าไม่เป็นความจริง โดยต่อกรณีดังกล่าว กระทรวงการต่างประเทศได้ชี้แจงถึงประเด็นดังกล่าวแล้ว ดังนี้ เมื่อวันที่ 10 พฤศจิกายน 2564 ไทยได้นําเสนอรายงานสิทธิมนุษยชนของไทยต่อสหประชาชาติ ภายใต้กระบวนการทบทวนรายงานสิทธิมนุษยชนตามกลไก Universal Periodic Review (UPR) รอบที่ 3 เป็นการดําเนินการตามปกติ ทั้งนี้ สหประชาชาติไม่ได้เป็นองค์การที่จะมาบังคับ หรือมาขีดเส้นตายกําหนดเวลาให้ประเทศสมาชิกต้องตอบรับข้อเสนอแนะหรือต้องไปแก้กฎหมาย โดยจากการรายงานสิทธิมนุษยชนของไทยตามกลไก Universal Periodic Review เป็นที่น่าชื่นชมที่ไทยได้รับคําชมในพัฒนาการหลาย ๆ เรื่อง โดยเฉพาะด้านการพัฒนาที่ยั่งยืน สิทธิทางเศรษฐกิจ สังคม และวัฒนธรรม นโยบายประกันสุขภาพถ้วนหน้า รวมถึงการลดความเหลื่อมล้ํา และการดูแลกลุ่มเปราะบาง
นายธนกรฯ กล่าวอีกว่า ขอให้ประชาชนอย่าหลงเชื่อ และไม่ส่งต่อข้อมูลดังกล่าว โดยขอให้ตรวจสอบข้อมูลข่าวสาร รับข้อมูลจากหน่วยงานโดยตรง ส่วนผู้ผลิตและเผยแพร่ข่าวปลอม บิดเบือน หรือเฟคนิวส์ เสี่ยงจะถูกดําเนินคดี ตามพ.ร.บ.คอมพิวเตอร์, พ.ร.ก.ฉุกเฉินฯ รวมทั้งกฎหมายอื่นๆ ที่เกี่ยวข้อง มีโทษทั้งจําและปรับ จึงขอเตือนผู้ไม่ประสงค์ดีทุกคนให้ปฏิบัติตามกฎหมาย อย่ากระทําการอันจะทําให้เกิดความสับสนในสังคม
รัฐบาลไทย-ข่าวทำเนียบรัฐบาล-รมว.เฮ้ง สั่ง เคลียร์ชัด ช่วยเหลือลูกจ้างบริลเลียนท์ ย้ำไม่ทอดทิ้งลูกจ้างกลุ่มนี้แน่นอน
วันพฤหัสบดีที่ 30 กันยายน 2564
รมว.เฮ้ง สั่ง เคลียร์ชัด ช่วยเหลือลูกจ้างบริลเลียนท์ ย้ําไม่ทอดทิ้งลูกจ้างกลุ่มนี้แน่นอน
รมว.เฮ้ง สั่ง กสร. เปิดเผยถึงความคืบหน้ากรณีการให้ความช่วยเหลือลูกจ้างที่ได้รับผลกระทบจากบริษัท บริลเลียนท์ อัลไลแอนซ์ ไทย โกลบอล จํากัด จ.สมุทรปราการ กรณีนายจ้างเลิกจ้างโดยไม่จ่ายเงินค่าชดเชย ย้ําไม่ทอดทิ้งลูกจ้างกลุ่มนี้แน่นอน
นายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงาน กล่าวว่า นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ กรมสวัสดิการและคุ้มครองแรงงานชี้แจงถึงกรณีให้ความช่วยเหลือกรณีลูกจ้างบริษัท บริลเลียนท์ อัลไลแอนซ์ ไทย โกลบอล จํากัด ถูกเลิกจ้างจํานวน 1,388 คน เมื่อวันที่ 11 มีนาคม 2564 เนื่องจากนายจ้างปิดกิจการและไม่ได้รับเงินชดเชย ซึ่งก่อนหน้านี้สหภาพแรงงานไทรอัมพ์อินเตอร์เนชั่นแนลแห่งประเทศไทย ซึ่งเป็นลูกจ้างของบริษัท บริลเลียนท์ อัลไลแอนซ์ ไทย โกลบอลฯ ได้เข้ามาพบที่กระทรวงแรงงานเพื่อทวงถามความคืบหน้าในการดําเนินการให้ความช่วยเหลือ ซึ่งกรณีดังกล่าวรัฐมนตรีว่าการกระทรวงแรงงานไม่ได้นิ่งนอนใจและเน้นย้ําไม่ทอดทิ้งลูกจ้างกลุ่มนี้แน่นอน ได้มอบหมายให้กรมสวัสดิการและคุ้มครองแรงงานเร่งให้ความช่วยเหลือ โดยกระทรวงแรงงานมีคําสั่งให้บริษัทฯ   จ่ายค่าชดเชยให้แก่ลูกจ้างรวมเป็นเงินทั้งสิ้น 243,537,318.67 บาท ซึ่งบริษัทฯ ไม่ปฏิบัติตามคําสั่ง กระทรวงแรงงานจึงได้ดําเนินคดีอาญานายจ้าง ฐานฝ่าฝืนกฎหมายคุ้มครองแรงงาน ปัจจุบันศาลได้ออกหมายจับกรรมการผู้มีอํานาจแล้วเมื่อวันที่ 17 กันยายน 2564 และการดําเนินการแพ่ง พนักงานตรวจแรงงานได้ยื่นฟ้องบริษัทฯ ให้ปฏิบัติจ่ายเงินตามคําสั่งข้างต้นต่อศาลแรงงาน โดยศาลแรงงานนัดพิจารณาวันที่ 18 ตุลาคมนี้ ในส่วนของการดําเนินการช่วยเหลือลูกจ้างกรมสวัสดิการและคุ้มครองแรงงาน จ่ายเงินสงเคราะห์จากกองทุนสงเคราะห์ลูกจ้าง แก่ลูกจ้าง จํานวน 1,231 คน เป็นเงินจํานวน 22,321,856 บาท และสํานักงานประกันสังคม จ่ายเงินประกันการว่างงานแก่ลูกจ้าง เป็นเงินจํานวน 65,540,768 บาท ทั้งนี้กระทรวงแรงงาน ได้มอบหมายให้กรมจัดหางานจัดตําแหน่งงานเพื่อรองรับผู้ว่างงานในจังหวัดสมุทรปราการจํานวน 1,834 ตําแหน่ง
นายวรรณรัตน์ กล่าวเพิ่มเติมว่า โดยเมื่อวันที่ 18 สิงหาคม 2564 และวันที่ 20 กันยายน 2564 สหภาพแรงงานของบริษัท บริลเลียนท์ฯ ได้เรียกร้องให้กระทรวงแรงงาน ขอเงินช่วยเหลือจากงบกลางเพื่อนํามาจ่ายค่าชดเชยให้แก่ลูกจ้างในส่วนที่ขาดอยู่ จํานวน 242 ล้านบาท นั้น กระทรวงแรงงานได้ดําเนินการประสานสํานักงบประมาณ เพื่อขอคําปรึกษาและขอหารือเพื่อให้การช่วยเหลือลูกจ้างนําเงินงบกลางมาจ่ายให้แก่ลูกจ้าง ซึ่งจากการประสานงานภายในสํานักงบประมาณแจ้งว่ากรณีนี้ไม่สามารถนําเงินจากงบประมาณกลางมาใช้ได้ อย่างไรก็ตามกระทรวงแรงงานจะได้เร่งรัดติดตามเพื่อให้ลูกจ้างได้รับเงินตามกฎหมายต่อไป.
รัฐบาลไทย-ข่าวทำเนียบรัฐบาล-ยูเนสโก ขึ้นทะเบียน "กลุ่มป่าแก่งกระจาน" เป็นมรดกโลก
วันพุธที่ 28 กรกฎาคม 2564
ยูเนสโก ขึ้นทะเบียน "กลุ่มป่าแก่งกระจาน" เป็นมรดกโลก
....
ข่าวดีระดับโลกมาอีกแล้ว กระทรวงทรัพยากรธรรมชาติและสิ่งแวดล้อม เผย จากการประชุมคณะกรรมการมรดกโลก (UNESCO) สมัยสามัญครั้งที่ 44 ได้ประกาศขึ้นทะเบียน "กลุ่มป่าแก่งกระจาน” เป็นมรดกโลกทางธรรมชาติ เป็นที่เรียบร้อย ภายใต้เกณฑ์ข้อที่ 10 ด้านความหลากหลายทางชีวภาพ
.
พื้นที่กลุ่มป่าแก่งกระจานนั้น เป็นผืนป่าขนาดใหญ่ที่ตั้งอยู่ในเขตพื้นที่ 3 จังหวัด ได้แก่ จ.ราชบุรี เพชรบุรี และประจวบคีรีขันธ์ ครอบคลุมอุทยานแห่งชาติแก่งกระจาน อุทยานแห่งชาติกุยบุรี อุทยานแห่งชาติเฉลิมพระเกียรติไทยประจัน และเขตรักษาพันธ์ุสัตว์ป่าแม่น้ําภาชี รวมพื้นที่กว่า 2.5 ล้านไร่
.
ถือเป็นแหล่งมรดกโลกแห่งที่ 6 ของไทย และเป็นแหล่งมรดกโลกทางธรรมชาติแห่งที่ 3 ของไทย ซึ่งก่อนหน้านี้ คือ เขตรักษาพันธุ์สัตว์ป่าทุ่งใหญ่ - ห้วยขาแข้ง และกลุ่มป่าดงพญาเย็น - เขาใหญ่
.
แน่นอนว่า หลังจากนี้การอนุรักษ์ พื้นที่กลุ่มป่าแก่งกระจาน รวมทั้งผืนป่าทั่วประเทศจะเข้มข้นขึ้น เพื่อให้เกิดให้เกิดความอุดมสมบูรณ์ และความยั่งยืนต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"ปลัดกระทรวงกลาโหม ปันสุขสู่ชุมชน"
วันศุกร์ที่ 1 เมษายน 2565
"ปลัดกระทรวงกลาโหม ปันสุขสู่ชุมชน"
จัดกิจกรรมช่วยเหลือประชาชน เนื่องในวันคล้ายวันสถาปนากระทรวงกลาโหม ครบ 135 ปี ณ บริเวณพื้นที่ปากคลองตลาด
รัฐบาลไทย-ข่าวทำเนียบรัฐบาล-ยกเว้นค่าผ่านทางอำนวยความสะดวกประชาชน
วันจันทร์ที่ 1 สิงหาคม 2565
ยกเว้นค่าผ่านทางอํานวยความสะดวกประชาชน
วันพุธที่ 27 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอํานวยความสะดวกด้านการเดินทางแก่ประชาชนโดยยกเว้นค่าผ่านทางพิเศษ 3 เส้นทาง รวม 60 ด่าน ได้แก่ ทางพิเศษเฉลิมมหานคร 19 ด่าน ทางพิเศษศรีรัช 31 ด่าน และทางพิเศษอุดรรัถยา 10 ด่าน ตั้งแต่เวลา 00.01 น. – 24.00 น. ของวันที่ 28 ก.ค.2565 นอกจากนี้ ยังให้บริการทางหลวงระหว่างเมืองหมายเลข 6 ช่วงสีคิ้ว-ขามทะเลสอ ระยะทาง 64 กม. ฟรี สําหรับขาออก ในวันที่ 28-29 ก.ค. และขาเข้า ในวันที่ 30-31 ก.ค.65 รวมถึงเปิดให้บริการจอดรถฟรี บริเวณลานจอดรถระยะยาวโซน C ท่าอากาศยานสุวรรณภูมิ เพื่อลดปัญหาการจราจรและบรรเทาค่าใช้จ่ายแก่ประชาชน ทั้งนี้ ผู้ใช้ทางพิเศษสอบถามข้อมูลการเดินทาง และขอความช่วยเหลือได้ ที่ศูนย์บริการข้อมูลผู้ใช้ทางพิเศษ โทร 1543 ตลอด 24 ชม.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีมอบถุงยังชีพให้ พม. นำไปช่วยเหลือกลุ่มเปราะบาง ผู้ป่วยติดเตียง เดือดร้อนจากโควิด-19 ในพื้นที่ กทม.
วันศุกร์ที่ 13 สิงหาคม 2564
นายกรัฐมนตรีมอบถุงยังชีพให้ พม. นําไปช่วยเหลือกลุ่มเปราะบาง ผู้ป่วยติดเตียง  เดือดร้อนจากโควิด-19 ในพื้นที่ กทม.
นายกรัฐมนตรีมอบถุงยังชีพให้ พม. นําไปช่วยเหลือกลุ่มเปราะบาง ผู้ป่วยติดเตียง เดือดร้อนจากโควิด-19 ในพื้นที่ กทม.
เมื่อวันที่ 3 ส.ค. 64เวลา 15.00 น. พลเอก ประยุทธ์ จันทร์โอชา นายกรัฐมนตรี เป็นประธานในการมอบเงินช่วยเหลือแก่เจ้าหน้าที่ที่ได้รับผลกระทบจากการปฏิบัติหน้าที่ ด้านการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 บัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และผู้แทนหน่วยงานที่เกี่ยวข้องเข้าร่วมในพิธี อีกทั้งได้มอบถุงยังชีพของสํานักนายกรัฐมนตรี จํานวน 6,796 ชุด เป็นเงินทั้งสิ้น 6,796,000 บาท ให้นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ผู้แทนกระทรวง พม. เพื่อนําไปแจกจ่ายช่วยเหลือครอบครัวกลุ่มเปราะบางและผู้ป่วยติดเตียงในพื้นที่กรุงเทพมหานครต่อไป ณ ห้องสีม่วง ตึกไทยคู่ฟ้า ทําเนียบรัฐบาล
นางพัชรี กล่าวว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ ได้ส่งผลกระทบทั้งเศรษฐกิจและสังคมเพิ่มมากขึ้นในวงกว้างทั่วประเทศ รัฐบาลจึงมีความห่วงใยประชาชนจํานวนมากที่ได้รับความเดือดร้อนและความยากลําบาก โดยเฉพาะกลุ่มเปราะบางที่มีความเสี่ยงสูงทั้งเด็ก ผู้สูงอายุ คนพิการ ผู้ป่วยติดเตียง คนเร่ร่อน ไร้บ้าน และผู้ด้อยโอกาส ซึ่งเป็นกลุ่มเป้าหมายที่กระทรวง พม. ต้องให้ความช่วยเหลือดูแลอย่างใกล้ชิด ทั้งนี้ กระทรวง พม. จึงได้รับการสนับสนุนจากคณะกรรมการบริหารจัดการเงินบริจาคและทรัพย์สินเพื่อสนับสนุนการดําเนินการแก้ไขปัญหาจากโรคติดเชื้อไวรัสโคโรนา 2019 (COVID-19) โดยใช้เงินบริจาคจากบัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" จัดหาถุงยังชีพ จํานวน 6,796 ชุด เป็นเงินทั้งสิ้น 6,796,000 บาท เพื่อนําไปส่งต่อความช่วยเหลือให้ครอบครัวกลุ่มเปราะบางและผู้ป่วยติดเตียงที่กําลังประสบปัญหาความเดือดร้อนและความยากลําบากในพื้นที่ กทม. ซึ่งเป็นหนึ่งในจังหวัดพื้นที่ควบคุมเข้มงวดและสูงสุด
นางพัชรี กล่าวต่อไปว่า สําหรับถุงยังชีพ ประกอบด้วย เครื่องอุปโภคบริโภคที่จําเป็นและยารักษาโรค ได้แก่ 1) ข้าวสารขาวคุณภาพดี ไม่น้อยกว่า 5 กิโลกรัม จํานวน 1 ถุง 2) ปลากระป๋องชนิดฝาดึง ขนาดไม่น้อยกว่า 155 กรัม จํานวน 7 กระป๋อง 3) ผักกาดกระป๋องชนิดฝาดึง ขนาดไม่น้อยกว่า 140 กรัม จํานวน 3 กระป๋อง 4) อาหารกระป๋องประเภทเนื้อสัตว์ที่ไม่ใช่ปลาซาดีนหรือปลาแมคคอเรลในซอสมะเขือเทศ ขนาดไม่น้อยกว่า 155 กรัม จํานวน 6 กระป๋อง 5) ข้าวสวยสําเร็จรูปบรรจุกระป๋อง ขนาดไม่น้อยกว่า 150 กรัม จํานวน 4 กระป๋อง 6) หน้ากากอนามัยทางการแพทย์ จํานวน 50 แผ่น 7) แอลกอฮอล์เจล ขนาดไม่น้อยกว่า 400 กรัม จํานวน 1 ขวด และ 8) ฟ้าทะลายโจรชนิดแคปซูลหรือเม็ด จํานวน 1 ชุด สําหรับ 5 วัน
นางพัชรี กล่าวเพิ่มเติมว่า ทั้งนี้ หากประชาชนกลุ่มเปราะบางกําลังประสบปัญหาทางสังคมและความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-ครม. เห็นชอบข้อเสนอให้จัดการเลือกตั้งผู้ว่า/สภา กทม.และเมืองพัทยาแล้ว กกต. คาดว่าจะให้มีการเลือกตั้งในเดือนพฤษภาคม นี้
วันอังคารที่ 8 มีนาคม 2565
ครม. เห็นชอบข้อเสนอให้จัดการเลือกตั้งผู้ว่า/สภา กทม.และเมืองพัทยาแล้ว กกต. คาดว่าจะให้มีการเลือกตั้งในเดือนพฤษภาคม นี้
ครม. เห็นชอบข้อเสนอให้จัดการเลือกตั้งผู้ว่า/สภา กทม.และเมืองพัทยาแล้ว กกต. คาดว่าจะให้มีการเลือกตั้งในเดือนพฤษภาคม นี้
วันที่ 8 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรีพิจารณาข้อเสนอกระทรวงมหาดไทย เห็นสมควรให้มีการเลือกตั้งสมาชิกสภาท้องถิ่นหรือผู้บริหารท้องถิ่นของกรุงเทพมหานครและเมืองพัทยา โดยกระทรวงมหาดไทยมีความพร้อมและสํานักงานคณะกรรมการเลือก (กกต.) ตั้งได้จัดทําแผนการเลือกตั้ง ซึ่งคาดว่าจะให้มีการเลือกตั้งในเดือนพฤษภาคม 2565 นี้
ทั้งนี้ เมื่อวันพุธที่ 23 กุมภาพันธ์ ที่ผ่านมา คณะกรรมการประสานงานและสนับสนุนการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น กระทรวงมหาดไทย ได้ประชุมคณะกรรมการครั้งที่ 1 / 2565 เพื่อเตรียมความพร้อมในการเลือกตั้งสมาชิกสภาท้องถิ่นหรือผู้บริหารท้องถิ่นกรุงเทพมหานครและเมืองพัทยา โดยกระทรวงมหาดไทยได้รายงานการดําเนินการด้านข้อมูลจํานวนราษฎรที่ใช้ในการแบ่งเขตเลือกตั้ง โดยประกาศในราชกิจจานุเบกษาแล้ว วันที่ 18 มกราคม 2565 แล้วรวมทั้งได้มีการเตรียมความพร้อมด้านงบประมาณค่าใช้จ่ายในการเลือกตั้งขององค์กรปกครองส่วนท้องถิ่น จัดทําข้อบัญญัติงบประมาณรายจ่ายประจําปี 2565 ของกรุงเทพมหานครและเมืองพัทยากําหนดรายการค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่นไว้ในข้อบัญญัติ รวมทั้งค่าใช้จ่ายอื่นๆ เพิ่มเติม สําหรับกรณีการจัดการเลือกตั้งภายใต้สถานการณ์การแพร่ระบาดของโรคติดเชื้อไวรัสโคโรนา 2019 ไว้พร้อมแล้วรวมทั้งสํานักเลขาธิการคณะรัฐมนตรีจะได้ประกาศราชกิจจานุเบกษาการแบ่งเขตเลือกตั้งสมาชิกสภาท้องถิ่นของกรุงเทพมหานครและเมืองพัทยาเมื่อวันที่ 1 มีนาคม 2565 เสร็จสิ้นแล้ว ในส่วนของสํานักงาน กกต. ได้ออกระเบียบและประกาศ กกต. และจัดทําแผนงานการเลือกตั้งสมาชิกสภาท้องถิ่นหรือผู้บริหารท้องถิ่นของกรุงเทพมหานครและเมืองพัทยา ประกาศกําหนดวันเลือกตั้งภายใน 60 วันนับแต่วันที่ได้รับแจ้งมติคณะรัฐมนตรี โดยกําหนดวันเลือกตั้งในเดือนพฤษภาคม 2565
โฆษกประจําสํานักนายกรัฐมนตรี เปิดเผยว่า ปัจจุบันสมาชิกสภาท้องถิ่นหรือผู้บริหารท้องถิ่นของกรุงเทพมหานครและเมืองพัทยา ซึ่งครบวาระการดํารงตําแหน่งแล้ว แต่โดยที่สมาชิกสภาท้องถิ่นหรือผู้บริหารท้องถิ่นของกรุงเทพและเมืองพัทยา ยังคงอยู่ปฏิบัติหน้าที่ต่อไปตามประกาศคณะรักษาความสงบเรียบร้อยแห่งชาติและคําสั่งหัวหน้าคณะรักษาความสงบแห่งชาติที่เกี่ยวข้อง ทั้งกระทรวงมหาดไทยมีความพร้อมในการเลือกตั้งและสํานักงาน กกต. ได้จัดทําแผนงานการเลือกตั้งสมาชิกสภาท้องถิ่นหรือผู้บริหารท้องถิ่นของกรุงเทพและเมืองพัทยาแล้ว ซึ่งคาดว่าจะให้มีการเลือกตั้งในเดือนพฤษภาคม 2565 นี้
-----------------------
รัฐบาลไทย-ข่าวทำเนียบรัฐบาล-ปลัดกระทรวงเกษตรฯ เปิดสัมมนาออนไลน์หัวข้อ “Sustainable and Inclusive Climate Adaptation and Resilience: local leadership for a global goal”
วันพุธที่ 20 ตุลาคม 2564
ปลัดกระทรวงเกษตรฯ เปิดสัมมนาออนไลน์หัวข้อ “Sustainable and Inclusive Climate Adaptation and Resilience: local leadership for a global goal”
ปลัดกระทรวงเกษตรฯ เปิดสัมมนาออนไลน์หัวข้อ “Sustainable and Inclusive Climate Adaptation and Resilience: local leadership for a global goal”
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดสัมมนาออนไลน์ภายใต้หัวข้อ (COP26 Adaptation and Resilience Online Events) “Sustainable and Inclusive Climate Adaptation and Resilience: local leadership for a global goal” ผ่านระบบ Zoom meeting ว่า ในการเปลี่ยนแปลงสภาพภูมิอากาศเป็นประเด็นที่ทั่วโลกให้ความสําคัญ ซึ่งรัฐบาลไทยได้กําหนดให้เป็นวาระแห่งชาติ ได้มีการแต่งตั้งคณะกรรมการนโยบายด้านการเปลี่ยนแปลงสภาพภูมิอากาศแห่งชาติ ตั้งแต่ปี 2007 จัดทําแผนแม่บทรองรับการเปลี่ยนแปลงสภาพภูมิอากาศ 2015 – 2050 เป็นแผน 35 ปี และในปีนี้ รัฐบาลไทยกําหนดโมเดลเศรษฐกิจสู่การพัฒนาที่ยั่งยืน หรือ Bio – Circular – Green Economy Model (BCG Economy Model) เป็นวาระแห่งชาติ
“ผมรู้สึกยินดีและเป็นเกียรติอย่างยิ่งที่กระทรวงเกษตรและสหกรณ์ร่วมเป็นเจ้าภาพการสัมมนาออนไลน์ในวันนี้ ในส่วนของกระทรวงเกษตรและสหกรณ์ได้จัดทําแผนปฏิบัติการด้านการเปลี่ยนแปลงภูมิอากาศภาคเกษตร มากว่า 12 ปี ตั้งแต่ปี 2009 มีการดําเนินโครงการความร่วมมือพหุภาคีกับ UNDP, UNEP, FAO และ ADB และ ได้ร่วมมือทวิภาคีกับสหราชอาณาจักร โดยมุ่งเน้นที่การปรับตัวรองรับการเปลี่ยนแปลงสภาพภูมิอากาศที่สอดคล้องกับเป้าหมายการพัฒนาที่ยั่งยืนของสหประชาชาติ หรือ SDGs” ดร.ทองเปลว กล่าว
ทั้งนี้ ในเดือนพฤศจิกายน ทางสหราชอาณาจักรจะเป็นเจ้าภาพจัดการประชุมสมัชชาประเทศภาคีอนุสัญญาสหประชาชาติครั้งที่ 26 หรือการประชุม COP26 โดยมีผู้นํากว่า 196 ประเทศทั่วโลกรวมถึงไทยเข้าร่วม เพื่อหารือแนวทางที่แต่ละประเทศจะใช้ดําเนินการจัดการปัญหาการเปลี่ยนแปลงสภาพภูมิอากาศ การสัมมนาในวันนี้ จึงเป็นโอกาสที่จะได้รับฟังการดําเนินการของประเทศไทยในการปรับตัวต่อการเปลี่ยนแปลงสภาพภูมิอากาศในภาคการเกษตร การนําเสนอ (Showcase) งานวิจัยด้านการจัดการทรัพยากรดิน ด้านปศุสัตว์และข้าว รวมทั้งการผลิตที่ชาญฉลาดที่เท่าทันต่อการเปลี่ยนแปลงภูมิอากาศ (Climate Smart Agriculture) และเป็นเวทีที่สามารถแลกเปลี่ยนข้อมูล ประสบการณ์ ข้อเสนอแนะในการปรับตัว และเตรียมพร้อมรับมือกับการเปลี่ยนแปลงสภาพภูมิอากาศ เพื่อสร้างภูมิคุ้มกันให้กับภาคการเกษตรต่อไป
รัฐบาลไทย-ข่าวทำเนียบรัฐบาล-นายกฯ ตรวจเยี่ยมหอผู้ป่วยโควิด-19 รพ.พระมงกุฎเกล้า กรุงเทพฯ และรพ.สนามแสงแห่งใจ จ.สมุทรปราการ ให้กำลังใจเจ้าหน้าที่และผู้ป่วย
วันศุกร์ที่ 20 สิงหาคม 2564
นายกฯ ตรวจเยี่ยมหอผู้ป่วยโควิด-19 รพ.พระมงกุฎเกล้า กรุงเทพฯ และรพ.สนามแสงแห่งใจ จ.สมุทรปราการ ให้กําลังใจเจ้าหน้าที่และผู้ป่วย
นายกรัฐมนตรี ตรวจเยี่ยมหอผู้ป่วยโควิด-19 รพ.พระมงกุฎเกล้า กรุงเทพฯ และรพ.สนามแสงแห่งใจ จ.สมุทรปราการ ให้กําลังใจเจ้าหน้าที่และผู้ป่วย
วันนี้(20ส.ค.64)เวลา10.00น.พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเดินทางไปตรวจเยี่ยมหอผู้ป่วยโควิด-19ของโรงพยาบาลพระมงกุฎเกล้ากรุงเทพฯและโรงพยาบาลสนามแสงแห่งใจอําเภอบางพลีจังหวังสมุทรปราการซึ่งเป็นนโยบายของรัฐบาลและนายกรัฐมนตรีที่ห่วงใยประชาชนในสถานการณ์การแพร่ะระบาดโควิด- 19ในปัจจุบันที่มีผู้ติดเชื้อรายใหม่จํานวนมากได้สั่งการให้ทุกเหล่าทัพระดมทรัพยากรดูแลประชาชนขยายขีดความสามารถของโรงพยาบาลสนามที่มีอยู่เดิมและเพิ่มการจัดตั้งโรงพยาบาลสนามในพื้นที่หน่วยทหารให้เป็นส่วนหนึ่งในการร่วมดูแลผู้ป่วยโควิด-19เพราะทุกส่วนราชการมีหน้าที่ต้องช่วยกันดูแลประชาชนโดยมีนายอนุทินชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขพลเอกอนุพงษ์เผ่าจินดารัฐมนตรีว่าการกระทรวงมหาดไทยพลเอกชัยชาญช้างมงคลรัฐมนตรีช่วยว่าการกระทรวงกลาโหมและนายอนุชาบูรพชัยศรีโฆษกประจําสํานักนายกรัฐมนตรีได้ร่วมตรวจเยี่ยมครั้งนี้ด้วย
จากนั้นนายกรัฐมนตรีและคณะได้เดินทางไปตรวจเยี่ยมโรงพยาบาลสนามแสงแห่งใจอําเภอบางพลีจังหวัดสมุทรปราการโดยนายวันชัยคงเกษมผู้ว่าราชการจังหวัดสมุทรปราการและนพ.อธิวัฒน์น้อยประสิทธิ์ผู้อํานวยการโรงพยาบาลพริ้นซ์สุวรรณภูมิ/ผู้อํานวยการโรงพยาบาลสนามแสงแห่งใจรายงานการดําเนินงานโรงพยาบาลสนามแสงแห่งใจว่าโครงการโรงพยาบาลสนามแสงแห่งใจก่อตั้งขึ้นเพื่อรับผู้ป่วยระดับสีเขียวและสีเหลืองอ่อนแบ่งเป็นผู้ป่วยหญิง225เตียงผู้ป่วยชาย225เตียงรวม450เตียงปัจจุบันมีผู้ป่วยโควิด-19เข้ามารับการรักษาที่โรงพยาบาลสนามแสงแห่งใจแล้วประมาณ400คน
นายกรัฐมนตรีได้กล่าวถึงการเดินทางมาวันนี้เพื่อให้กําลังใจกับทุกคนที่เกี่ยวข้องในการปฏิบัติหน้าที่ดูแลผู้ป่วยโควิด-19แล้วช่วงเช้าที่ผ่านมาก็ได้เดินทางไปตรวจเยี่ยมโรงพยาบาลภาครัฐเช่นกันถือเป็นความร่วมมือที่ยอดเยี่ยมของทุกฝ่ายทั้งภาครัฐภาคเอกชนและภาคประชาสังคมนอกจากการดูแลผู้ป่วยโควิด-19ในโรงพยาบาลสนามแล้วรัฐบาลและศบค.ยังได้ให้มีระบบการดูแลที่บ้านและในชุมชนHIและCIด้วยพร้อมๆพัฒนาระบบสาธารณูปโภคให้สามารถรองรับสถานการณ์การแพร่ระบาดของโรคในปัจจุบันและอนาคตได้อย่างมีประสิทธิภาพโดยเฉพาะการวิจัยวัคซีนป้องกันโควิด-19ของไทยก็มีความก้าวหน้าอย่างมากคาดว่าภายในปีหน้าจะเกิดผลเป็นรูปธรรมไทยจะให้มีวัคซีนเป็นของตนเองใช้ในประเทศไทยนายกรัฐมนตรียังฝากความห่วงใยถึงทุกคนว่าแม้จะฉีดวัคซีนแล้วก็ขอให้ทุกคนระมัดระวังปฏิบัติตามมาตรการสาธารณสุขอย่างเคร่งครัดสวมใส่หน้ากากอยู่ตลอดเวลาเพื่อป้องกันการแพร่ระบาดของโรคโควิด-19
โอกาสนี้นายกรัฐมนตรียังตรวจเยี่ยมจุดคัดกรองและลงทะเบียนผู้ป่วยฯและรับชมการสาธิตการทํางานของหุ่นยนต์ปิ่นโตและแอพพลิเคชั่นไข่ต้มฮอสพิทอลซึ่งใช้สําหรับในการส่งสิ่งของยาอาหารและเวชภัณภ์ให้ผู้ป่วยพร้อมตรวจเยี่ยมโรงพยาบาลสนามแสงแห่งใจผ่านCommand Centerโดยสอบถามอาการและให้กําลังใจผู้ป่วยผ่านระบบTelehealthโดยผู้ป่วยแจ้งว่าตนเองได้เข้าสู่ระบบการรักษาเมื่อวานและอาการดีขึ้นแล้วและขอขอบคุณท่านนายกรัฐมนตรีที่มาให้กําลังใจ
______
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ จัดการซักซ้อมสถานการณ์จำลอง (Mock Session) สำหรับการนำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาต
วันอังคารที่ 16 พฤศจิกายน 2564
กระทรวงยุติธรรม โดยกรมคุ้มครองสิทธิและเสรีภาพ จัดการซักซ้อมสถานการณ์จําลอง (Mock Session) สําหรับการนําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาต
กระทรวงยุติธรรม โดยกรมคุ้มครองสิทธิและเสรีภาพ จัดการซักซ้อมสถานการณ์จําลอง (Mock Session) สําหรับการนําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบฯ
เมื่อวันที่ ๑๕ พฤศจิกายน ๒๕๖๔ เวลา ๑๔.๓๐ - ๑๘.๐๐ น.ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมในฐานะหัวหน้าคณะผู้แทนไทยเป็นประธานการซักซ้อมสถานการณ์จําลอง (Mock Session)สําหรับการนําเสนอรายงานประเทศตามอนุสัญญาระหว่างประเทศ ว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา(International Convention on the Eliminationof All Forms of Racial Discrimination: CERD)จัดโดยกรมคุ้มครองสิทธิและเสรีภาพ กองสิทธิมนุษยชนระหว่างประเทศในรูปแบบผสมผสาน (Hybrid)ณ ห้องประชุมกระทรวงยุติธรรม ๑๐-๐๑ อาคารกระทรวงยุติธรรมถนนแจ้งวัฒนะ เขตหลักสี่ กรุงเทพฯและผ่านทาง Application Microsoft Teamโดยมี นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศพร้อมด้วยคณะเจ้าหน้าที่จากกองสิทธิมนุษยชนระหว่างประเทศ เป็นฝ่ายเลขานุการ
สําหรับการซักซ้อมสถานการณ์จําลองฯ มีวัตถุประสงค์เพื่อเตรียมความพร้อมคณะผู้แทนไทยฯในการนําเสนอรายงานประเทศฯ ด้วยวาจา ต่อคณะกรรมการสหประชาชาติประจําอนุสัญญาฯโดยเป็นการฝึกโต้ตอบประเด็นคําถามตามที่ได้รับจากคณะกรรมการสหประชาชาติฯทั้งนี้ คณะผู้แทนไทยฯ มีกําหนดนําเสนอรายงานประเทศฯ ด้วยวาจาต่อคณะกรรมการสหประชาชาติฯ ในวันที่ ๒๒ - ๒๓ พฤศจิกายน ๒๕๖๔ณ สํานักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส
รัฐบาลไทย-ข่าวทำเนียบรัฐบาล- กรมการขนส่งทางบก จัดสัมมนา “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก Q Mark” ยกระดับคุณภาพบริการขนส่ง เพิ่มความสามารถในการแข่งขัน
วันพุธที่ 8 กันยายน 2564
กรมการขนส่งทางบก จัดสัมมนา “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก Q Mark” ยกระดับคุณภาพบริการขนส่ง เพิ่มความสามารถในการแข่งขัน
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เป็นประธานเปิดการสัมมนาในรูปแบบ New Normal ผ่านทางสื่ออิเล็กทรอนิกส์ Streaming หัวข้อ “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก Q Mark” ภายใต้โครงการศึกษาและพัฒนากลยุทธ์สําหรับการยกระดับภาพลักษณ์ ระบบมาตรฐานคุณภาพบริการขนส่งด้วยรถบรรทุก (Q Mark) เมื่อวันที่ 8 กันยายน 2564 เพื่อสนับสนุนความปลอดภัยในการขนส่งสินค้าทางถนน ซึ่งเป็นการดําเนินงานร่วมกันระหว่างกรมการขนส่งทางบก (ขบ.) และวิทยาลัยการจัดการ มหาวิทยาลัยมหิดล โดยมีผู้ประกอบการขนส่ง หน่วยตรวจประเมินอิสระ ผู้ตรวจประเมิน สํานักงานขนส่งจังหวัด และบุคคลทั่วไป ให้ความสนใจเข้าร่วมการสัมมนา
นายจิรุตม์ วิศาลจิตร อธิบดีกรมการขนส่งทางบก เปิดเผยว่า ขบ. ได้สร้างระบบมาตรฐานคุณภาพบริการขนส่งด้วยรถบรรทุก หรือมาตรฐาน Q Mark ซึ่งเป็นมาตรฐานเดียวในประเทศไทยที่จัดทําขึ้นโดยเฉพาะเพื่อเป็นการรับรองคุณภาพสําหรับรถบรรทุก ขณะนี้มีผู้ประกอบการที่ได้รับการรับรองมาตรฐานจํานวน 411 ราย ซึ่งผู้ประกอบการขนส่งที่ได้รับการรับรองมาตรฐาน Q Mark จะสะท้อนให้เห็นถึงศักยภาพในการบริหารจัดการอย่างมีระบบ ให้ความสําคัญกับความปลอดภัยในการขนส่ง หมั่นดูแลรักษายานพาหนะอย่างสม่ําเสมอ อีกทั้งยังให้ความสําคัญกับพนักงานขับรถที่มีทักษะและความพร้อมในการขนส่งอย่างปลอดภัยส่งผลให้อัตราการเกิดอุบัติเหตุลดลง ซึ่งจากการดําเนินงานที่ผ่านมาพบว่า ผู้ประกอบการที่ได้รับการรับรองมาตรฐานแล้วได้รับการตอบรับที่ดีจากผู้ว่าจ้าง ส่งผลให้เกิดภาพลักษณ์ที่น่าเชื่อถือ ช่วยเสริมสร้างความเข้มแข็งของผู้ประกอบการขนส่งด้วยรถบรรทุกของประเทศไทยให้มีศักยภาพในการเติบโต และแข่งขันกับคู่แข่งจากต่างประเทศได้ดียิ่งขึ้น
การสัมมนาในวันนี้มีการนําเสนอสรุปผลการศึกษาโครงการศึกษาและพัฒนากลยุทธ์สําหรับการยกระดับภาพลักษณ์ระบบมาตรฐาน Q Mark ซึ่งจะนําไปใช้เป็นแนวทางในการจัดการเชิงกลยุทธ์ เพื่อสนับสนุน ส่งเสริมให้ผู้ประกอบการขนส่งเข้าสู่ระบบมาตรฐาน Q Mark ให้มากยิ่งขึ้น ขบ. จึงมุ่งสื่อสารไปยังผู้มีส่วนเกี่ยวข้องทุกภาคส่วนอย่างต่อเนื่องเพื่อสร้างการรับรู้มาตรฐาน Q Mark รวมถึงการสร้างพันธมิตรทั้งหน่วยงานภาครัฐและเอกชนจนนํามาสู่ความร่วมมือเพื่อพัฒนาและส่งเสริมผู้ประกอบการขนส่งสินค้าทางถนนกับสํานักงานส่งเสริมวิสาหกิจขนาดกลางและขนาดย่อม (สสว.) และบริษัท พีทีจี เอ็นเนอยี จํากัด (มหาชน) นอกจากนี้ ภายในงานยังมีการจัดเสวนาหัวข้อ “การสร้างแบรนด์และการยกระดับภาพลักษณ์แบรนด์สําหรับการขนส่งทางถนนในยุคโควิด-19” เพื่อเป็นการช่วยให้ผู้ประกอบการขนส่งด้วยรถบรรทุกพร้อมปรับตัวให้เข้ากับสถานการณ์ และช่วยสร้างโอกาสในการเปลี่ยนแปลงได้ด้วยคุณภาพมาตรฐานอย่างยั่งยืน
รัฐบาลไทย-ข่าวทำเนียบรัฐบาล-กระทรวงกลาโหม ขอสดุดีความกล้าหาญและความเสียสละ "อส.ทพ.จิโรจน์ จิตวิสุทธิ์" สังกัด หน่วยเฉพาะกิจกรมทหารพรานที่42
วันจันทร์ที่ 21 มีนาคม 2565
กระทรวงกลาโหม ขอสดุดีความกล้าหาญและความเสียสละ "อส.ทพ.จิโรจน์ จิตวิสุทธิ์" สังกัด หน่วยเฉพาะกิจกรมทหารพรานที่42
#กลาโหม135ปี
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ยินดีภาพรวมท่องเที่ยวปีนี้ ม.ค.-มิ.ย. ต่างชาติเข้าไทยเกือบ 2 ล้านคน สร้างรายได้จากนักท่องเที่ยวสะสม 1.14 แสนล้านบาท ขณะที่ท่องเที่ยวในประเทศไม่แพ้กัน
วันเสาร์ที่ 2 กรกฎาคม 2565
โฆษกรัฐบาลเผย “นายกฯ” ยินดีภาพรวมท่องเที่ยวปีนี้ ม.ค.-มิ.ย. ต่างชาติเข้าไทยเกือบ 2 ล้านคน สร้างรายได้จากนักท่องเที่ยวสะสม 1.14 แสนล้านบาท ขณะที่ท่องเที่ยวในประเทศไม่แพ้กัน
โฆษกรัฐบาลเผย “นายกฯ” ยินดีภาพรวมท่องเที่ยวปีนี้ ม.ค.-มิ.ย. ต่างชาติเข้าไทยเกือบ 2 ล้านคน สร้างรายได้จากนักท่องเที่ยวสะสม 1.14 แสนล้านบาท ขณะที่ท่องเที่ยวในประเทศไม่แพ้กัน ปชช. รับสิทธิเราเที่ยวด้วยกันเฟส 4 ส่วนขยาย เริ่มใช้สิทธิที่พัก 8 ก.ค.นี้
วันที่ 2 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบสถานการณ์ด้านการท่องเที่ยวของไทยประจําปี 2565 ตั้งแต่เดือนมกราคม – 28 มิถุนายน 2565 มีนักท่องเที่ยวเดินทางเข้ามาแล้วกว่า 1,978,023 คน สร้างรายได้จากนักท่องเที่ยวสะสมรวม 1.14 แสนล้านบาท โดยนักท่องเที่ยวเที่ยว 5อันดับแรกที่เดินทางผ่านด่านทางอากาศ ได้แก่ อินเดีย สิงคโปร์ มาเลเซีย เวียดนาม และสหรัฐอเมริกา ส่วน 5 อันดับแรกที่เดินทางผ่านด่านทางบก ได้แก่ มาเลเซีย ลาว กัมพูชา เวียดนาม และจีน ทั้งนี้หลังจากยกเลิก Thailand Pass เมื่อวันที่ 1 กรกฎาคม ด่านชายแดนกลับมาคึกคักมากที่สุดในรอบ 2 ปี เช่น ด่านพรมแดนสะเดา อ.สะเดา จ.สงขลา ซึ่งเป็นด่านชายแดนไทย-มาเลเซียมีนักท่องเที่ยวต่างชาติทั้งมาเลเซียและสิงคโปร์ทยอยเดินทางเข้ามาอย่างต่อเนื่องเฉพาะวันแรกมีนักท่องเที่ยวเข้ามา ราว 5,000 คน และตลอดทั้งเดือนนี้คาดว่าจะมีตัวเลขนักท่องเที่ยวเพิ่มขึ้นราว 1 แสนคน ทั้งนี้ กระทรวงการท่องเที่ยวและกีฬาได้ประมาณการนักท่องเที่ยวในช่วงเวลาสามเดือนต่อจากนี้ กรกฎาคม-กันยายน 2565 ไว้ที่ 2,700,000 คน และสามเดือนสุดท้ายของปี 2565 ไว้ที่ 4,500,000 คน ซึ่งประมาณการยอดรวมนักท่องเที่ยวปี 2565 จํานวน 9,325,500 คน และได้ประมาณการรายได้จากนักท่องเที่ยว (ตลอดปี 2565) ไว้ที่ 1.27 ล้านล้านบาท
โฆษกประจําสํานักนายกรัฐมนตรี กล่าวเพิ่มเติมในส่วนของการท่องเที่ยวในประเทศ โครงการเราเที่ยวด้วยกัน เฟส 4 ส่วนขยาย มีกระแสตอบรับดี ประชาชนให้ความสนใจทยอยลงทะเบียนรับสิทธิเพื่อใช้บริการส่วนลดโดยเฉพาะเดือนกรกฎาคมที่มีวันหยุดยาวติดต่อกัน ทั้งนี้ เริ่มจองโรงแรมและที่พักได้แล้วถึงวันที่ 23 ตุลาคม 2565 และเริ่มเข้าพักได้ตั้งแต่วันที่ 8 กรกฎาคม – 31 ตุลาคม 2565 ในส่วนตั๋วเครื่องบินจะเปิดให้ลงทะเบียน โดยเป็นตั๋วที่จองและออกเดินทางตั้งแต่วันที่ 3 กรกฎาคม – 5 พฤศจิกายน 2565 ซึ่งในส่วนของสถานประกอบการโรงแรมที่พัก ร้านอาหาร สถานบริการท่องเที่ยว มีความพร้อมต้อนรับนักท่องเที่ยว อย่างไรก็ตาม ขอความร่วมมือไปยังผู้ประกอบการที่เข้าร่วมโครงการทุกราย ให้คงกําหนดราคาที่พักในราคาปกติและเป็นธรรม อย่าฉวยโอกาสที่มีโครงการสนับสนุนจากรัฐบาลในการปรับขึ้นราคาผู้ประกอบการ เพื่อร่วมกันเดินหน้ากระตุ้นเศรษฐกิจและการท่องเที่ยวภายในประเทศต่อไป
“นายกรัฐมนตรี กําชับให้ทุกหน่วยงาน ทั้งส่วนกลาง ส่วนภูมิภาค โดยเฉพาะส่วนท้องถิ่น ใช้อํานวยความสะดวก ดูแลความปลอดภัยของนักเที่ยวทั้งในและต่างประเทศ ตลอดจนเร่งประชาสัมพันธ์ข้อมูลและกิจกรรมการท่องเที่ยวที่หลากหลายทั่วประเทศ เพื่อเป็นทางเลือกแก่นักท่องเที่ยวทั้งชาวไทยและชาวต่างชาติ และขอให้ร่วมกันเดินหน้ากระตุ้นเศรษฐกิจและการท่องเที่ยวภายในประเทศ” นายธนกรฯ กล่าว